**Mafuaaga e manaomia ai se fuafuaga alualu mamao mo le atunuu atoa faatatau i le taofia o le pule ile ola**

O aso taitasi i Ausetalia, toeitiiti to’a 9 tagata e maliliu ile pule ile ola ma le 150 o tagata e taumafai e pule i o latou ola. E sili atu lenā nai le 3,000 o soifua ua maumau ile pule ile ola ma le 55,000 o i latou e taumafai e pule ile ola i tausaga taitasi.

O lo’o taumateina pe a ma le 135 tagata e aafia i le maliu ose tagata pule ile ola. O so’o se maumau ole soifua e matua’i faagauloto, ma e matua’i mafatia ai aiga, uo, tagata e galulue faatasi ma sui o le komiuniti.


I tua atu o aafiaga faale tagata, o le tau faaletupe o le pule ile ola ma taumafaiga e pule ile ola, e matua’i telē. O lo’o taumateina e $30.5 piliona e faaalu ai mai le tamāoaiga ile tausaga.


Peitai o maliu ma faufau e pule ile ola, ua na’o se vaega o le mataupu. O mafaufauga fia pule ile ola ma uiga faaalia ua matua’i salalau. O suesuega ua iloa ai o le 2020-2022, e 3.3 miliona tagata Ausetalia o le matutua e 16-85 tausaga ua lipotia le aofia i faalogona fia pule ile ola poo uiga foi i nisi taimi o le soifuaga atoa ai ma le 1.7 miliona o tagata o le matutua e 16-85 tausaga na faaoo manu’a ia i latou lava i taimi o le soifuaga.

O le iuga la o lea tulaga, o le toatele o tagata Ausetalia o le a aafia i le pule ile ola, faufau e pule ile ola, pe aofia foi i lagona fia pule ile ola i se taimi o le soifua.

Peitai e lē tatau ona faapea o le tulaga lea e tatau ona iai. O le tele o pule ile ola e mafai ona taofia.

O le National Suicide Prevention Strategy (o le Fuafuaga alualu mamao mo le Taofia o le pule ile ola ile atunuu atoa)(Fuafuaga) o loo faamatala ai se faiga e aofia ai le atunuu atoa ma taula’i ile faaitiitia o tagata maliliu pule ile ola ma faufauga e taofia ai mafatiaga tau pule ile ola mai le aliali ae mo se uluai taimi, ma ia faamautinoa e maua le ituaiga lagolago aupito sili mo i latou e manaomiaina.

A diagram of a conversation

AI-generated content may be incorrect.**Ata 1:** Mea e iloa ai sootaga faale tagata ma le siomaga ma mea e tuuina ai se tagata ise tulaga lamatia ile pule ile ola ma le faao’o manu’a ia te ia lava

Aiseā e maliliu ai tagata ile pule ile ola?

O le pule ile ola ma mafatiaga tau pule ile ola e le na’o ni gasegase faale mafaufau. O mafatiaga tau pule ile ola o se tali atu a le tagata ini puapuaga matuiā tele. E mafai ona tele ni mau mea eseese ua fai ma sao i mafatiaga tau pule ile ola. E mafai ona aofia ai le lē lava o alagāoa e manaomia e tagata (pei o tupe, fale ma tausiga o le soifua maloloina), mafatiaga ogaoga tau le soifuaga na oo iai, tulaga tau le soifua maloloina e pei ole gasegase o le mafaufau pe o le faaaogāina o fualaau ma le ava malosi, ma isi uiga tau le tagata e pei o uiga tuufaasolo, ituaiga tagata e iai ma le tausaga poo aganuu e tupuga mai ai (Ata 1). O nei mea uma e mafai ona tuufaatasi e faateleina ai le ono maua i mafatiaga tau pule ile ola.

O le malamalama’aga lenei e faatatau ile pule ile ola, o loo lagolago e tala mai le faitau afe o tagata Ausetalia na soifua ma oo iai i lagona fia pule ile ola ma e iai sootaga o ō latou mafaufauga fia pule ile ola ma amioga i taimi amata o le soifuaga sa vāai ai i sauaga, tulaga ogaoga,vesiga a aiga poo faanoanoaga i nisi ua maliliu aemaise le ava malosi ma isi luitau tau fualaau faasaina, faailoga tagata ma mafatiaga o le olaga ile taimi e faufau ai e pule ile ola.

E atagia ai foi faiga a tagata Apoliki ma Torres Strait Islanders e faatatau i sootaga ma le siomaga ma lagona faamomoiloto, lea e faamamafa ai o le soifua manuia e faigatā ona aveesea mai e lē gata i le soifua maloloina o le mafaufau o se tagata, ae faapea foi i sootaga ile va o tagata, aiga, tauaiga ma le komiuniti, aemaise sootaga i fanua, aganuu, faaleagaga, tuaā ma le aafiaga i mea faatatau i sootaga ma le siomaga i tagata ma komiuniti.

O le malamalama i le ituaiga auala lea e faatatau ile pule ile ola e ta’u mai ai ia i tatou o le taumafai e taofia le pule ile ola mai na’o le vaai faale soifua maloloina ole mafaufau, e lē mafai ona manuia. E ui o le Fuafuaga alualu mamao lenei e taula’i i vaega o le soifua maloloina o le mafaufau lea e matua’i tāua ile faaleleia o iuga o le taofia o le pule ile ola, e amanaia ai foi, ina ia matua’i aogā lea faiga, e tatau i ā tatou taumafaiga ona oo i isi vaega e pei o mea tau sootaga ma le siomaga faapea tulaga tau le tamaoaiga.

O ai e matele ina aafia?

E leai se tasi i Ausetalia e lē maniti tino i aafiaga o le pule ile ola, e ui ina iai isi kulupu e maualuga atu le aofai o tagata pule ile ola. E aofia ai alii, tagata talavou, tagata matutua, sui o le komiuniti o tagata Apoliki ma Torres Strait, sui o le LGBTIQ ma komiuniti o tagata e aafia i gasegase o le mafaufau, tagata e iai aafiaga tumau, tagata sa tautua i vaegaau, tagata sulufa’i ma tagata saili fesoasoani, ma i latou ua maliliu o ē pele ona o le pule ile ola.

E tāua le malamalama e lē mafua mai ia tulaga ona o ni tulaga ma’ale’ale tuufaasolo i nei komiuniti, ae e mafua mai i aafiaga lē tutusa o mea i le sootaga ma le siomaga faapea foi tulaga tau le tamāoaiga. Ma leisi, e ui e iai ese’esega ile auala e aafia ai komiuniti taitasi, e iai lava mafuaaga ta’atele. E aofia ai uiga faailoga tagata, lē mautonu o tulaga tau tamaoaiga, faalumaina, tulaga lē lelei tau le soifua maloloina, ma le utiuti o avanoa i lagolago e mafai ona tali ai o latou manaoga.

O le ala lea e tāua ai, le avea o le matou faiga lea e fesagai ai ma le tulaga maualuga tele poo le itiiti foi o mataupu tau pule ile ola i nisi o komiuniti mae tatau ona siitia i seisi faiga e ave ai le taula’iga i le fesāgaiga o tulaga lē talafeagai ia taofia ai le aliae mai o mafatiaga tau pule ile ola, ma ia faamautu o lagolago o loo lelei faatulaga e tali atu i ni mataupu e aofia ai tagata.

## O le ā le mea o iai i Fuafuaga alualu mamao?

O le Fuafuaga alualu mamao e fua i luga o le suesuega lata mai nei, faamaoniga, ma le silafia o tagata sa soifua ma o loo faalogoina lagona pule ile ola ina ia faata’atia ai se faiga e malamalama atili ai ile taofia o le pule ile ola. E fausia mai i galuega ua ma’ea ona faatino ia Ausetalia atoa, fua i luga o maliega o loo iai, lipoti, ma galuega faapitoa ua ma’ea totogiina. O le Fuafuaga alualu mamao ua faatulaga ina ia galulue va’ava’alua ma le National Aboriginal and Torres Strait Islander Suicide Prevention Strategy, faalauteleina e Gayaa Dhuwi (Proud Spirit) Australia.

O le Fuafuaga alualu mamao o loo faatulaga i vaega e tolu:

**Taofia o mafatiaga tau pule ile ola** faamatala ai mea e manaomia ina ia faaitiitia le avanoa e tutupu ai mafatiaga tau pule ile ola. E aofia ai le faamalosia o le soifua manuia o komiuniti ma ia lelei ona lagolago i latou o loo tauivi ma faigata i mea tatou te iloa e mafai ona oo ai lava i mafatiaga tau pule ile ola.

**Lagolago mo tagata o loo lagonaina mafaufauga tau pule ile ola ma amioga aemaise i latou o loo tausiaina i latou**  faamatala ai elemeni o loo manaomia mo se faiga tau lagolago (support system) e aogā. Ina ia saunia le lagolago e sili ona tāua, o nei totoga e tatau ona faagaioia i vaega taitasi uma o le support system aemaise i vaega uma o lea faiga.

**O Critical Enablers** o elemeni tau ofisa ma le faavae e tatau ona aofia ina ia mafai ona ausia le faamoemoe o vaega o le Prevention ma le Support.

Ata 1: Le faataitaiga o le Fuafuaga alualu mamao

O vaega uma e tolu ma o latou faamoemoega e le o faia ina ia faatino ao e nofo na’o oe, peitai o le avea o se paketi tuufaatasi, e tutuşa uma le tāua o tagata.

**Ata 2:** O le fa’ata’ita’iga o le Fuafuaga alualu mamao mo le Atunuu atoa faatatau i le Pule ile ola (The National Suicide Prevention model)

A group of colorful squares with black text

AI-generated content may be incorrect.

# Taofia

O se faiga e malamalama atili ai i le taofia o le pule ile ola e tatau ona tele ni mea e mafai ona faatino ai e le na’o le lagolago o tagata e faalogoina mafatiaga tau pule ile ola. E tatau ona faaitiitia ai mo le uluai taimi le ono faalogoina e tagata o mafatiaga tau pule ile ola.

O tulaga maualuga o le soifua manuia o le komiuniti e mafai ona iai sona a’afiaga faale puipuiga agai i mafatiaga tau pule ile ola. Ina ia faatupuina le soifua manuia o le komiuniti, e manaomia faiga faavae ina ia faailoa aiā tatau ma faamautinoa e maua e tagata le tulaga lelei o le soifuaga, e aofia ai se faalogona e uigā ma iai sona faamoemoe. E manaomia foi ona iai se taulaiga e agai tonu i tulaga sa’o ma talafeagai e faamautu ai o ni tulaga lē lelei sa atili maualuga ai le aofai o tagata pule ile ola i nisi komiuniti o loo soalaupuleina.

Faaopoopo atu i lea, e tatau ona soalaupule mafatiaga mafua mai i sootaga ma le siomaga ma le tamāoaiga. O ni mea na tutupu e pei o le sauāina ile taimi ao laitiiti ma tuulafoaia, manu’a ona o le ava malosi ma fualaau faasaina ma ni sauaga tau paaga, o loo iloa e siitia ai le lamatiaga o le fia pule ile ola. O le faaitiitia o le taofiga o ia tulaga ma le tuuina o le lagolago i tagata aafia e mafai ona taofia ai mafatiaga tau pule ile ola ma faaitiitia ai ma le lamatiaga ile pule ile ola.

O le Fuafuaga e taula’i i vaega e lima e iai sootaga ma le soifua manuia poo le siitia o le lamatiaga o mafatiaga tau pule ile ola:saogalemū, lelei le soifua maloloina, puipuiga tau le tamāoaiga; faaaofia i sootaga ma le siomaga; ma le faafoeina o suiga o le olaga.

### Faamoemoega autū: Saogalemū ma le puipuiga

O le faamalosia o le soifua manuia mai le vaai faa le saogalemū ma le puipuiga e faamoemoe e fausia ai se sosaiete e saogalemū ma mautū e taofia ai le iloa atu o ni lamatiaga, uiga faailoga tagata ma sauaga. E aofia ai le taofimauina o aiā tatau i soo se vaega o le soifuaga, ma faamautinoa e mafai ona maua e tagata ni sootaga lelei ma faaaloalogia ma ā latou faigapaaga. E aofia ai foi ma le faaitiitia o le tulai mai o sauaga, uiga soonafai, tuulafoa’i, faailoga lanu ma faailoga tagata, ma saunia ai le lagolago i tagata o loo aofia i nei tulaga.

#### Aotelega o gaioiga ua fautuaina:

* Faamautū o loo ua iai se faiga e faailoa ai aiā tatau a tagata e uiga ile taofia o le pule ile ola, e aofia ai le fesootai ma le Australian Human Rights Commission pe a toe iloilo ma fautuaina i latou ini suiga.
* Soalaupule sauaga i aiga, lotoifale ma feusuaiga, ae le gata i lea o le sauaina o tamaiti ma tuulafoa’i.
* Faamautū galuega tau le soifua maloloina o le mafaufau i ni auala e talafeagai ma saogalemu foi faaleaganuu.
* Saunia auaunaga e lagolago ai tamaiti ma tagata talavou ua aafia i ni tulaga eseese.
* Puipui tagata mai uiga faailoga tagata, faailoga lanu, uiga soonafai, sauaga, tuulafoa’i ma le faaaogāina sese.
* Saunia le lagolago ma le taitaiga mo aoga ina ia faatino polokalame e taofia ai uiga fia malosi (bullying).
* Faufau agavaa mo tagata faigaluega e faatonutonu ai ni tulaga e aafia ai le mafaufau i galuega.
* Faufau le taofia o le pule ile ola i taumafaiga o loo faia mo le toe faamalosia mai i ni aafiaga sa iai ini faalavelave faalēnatura.
* Faaleleia le saogalemū ma le puipuiga o tagata e iai aafiaga tumau.

### Faamoemoega Autū: Lelei le soifua maloloina

O tagata e lelei mafaufau ma le malosi ole tino, e sili atu ona lelei lo latou agai e faigaluega, a’oa’oina ma sootaga ma le siomaga, ma e sili atu foi ona puipuia i latou ia mai le pule ile ola. O komiuniti e soifua maloloina e mafai ona fausia e ala ile faa’aupegaina o tagata ile malamalama, tomai ma alagāoa e faatumauina ai lo latou soifua maloloina o le mafaufau ma le tino, ma e faaleleia atili ai foi le avanoa i tausiga lelei tau i le tino ma le mafaufau.

#### Aotelega o gaioiga ua fautuaina:

* Faalelei le tulaga tau le soifua maloloina ma faalauiloa atili amioga soifua maloloina e pei o mea’ai paleni, faamalositino ma le faaaogāina o fualaau.
* Faaauau pea ona faalautele ma faamalosia auaunaga mo tagata e aofia i faalogona lē lelei faale mafaufau, aemaise lava i gasegase tigaina ma onosaia gasegase faaumiumi o le mafaufau.
* Faalelei le agavaa o auaunaga tau le tausiga o le soifua maloloina ina ia faailoa ai ma tali atu i mafatiaga tau pule ile ola.
* Faatulaga faatasi ni faiga mo le saogalemū ma le tausiga o le soifua maloloina mo tagata LGBTIQ+.
* Taofia ma faaitiitia manu’a mai le faaaogaina o le ava malosi ma isi fualaau faasāina ae faapea foi le taalo faitupe.

### Faamoemoega Autu: Puipuiga tau le tamāoaiga

O le puipuiga tau le tamāoaiga e saunia atu ai i tagata le agavaa e faatau ai mea e manaomia, tuuina ai ma se faalogona o le mafuaaga ose mea, faalauiloa ai le sootaga ma le siomaga, ma faataga ai le filifiliga ma le faatonutonuina o ni vaega taua o le soifuaga. O le puipuiga tau tamāoaiga e iai sootaga ma le tulaga faaleleia o le soifua maloloina o le tino ma le mafaufau.

I le ma leisi, o tagata e agai ese mai puipuiga tau tupe agai ile lē mautonu, e mafai ona o latou faalogoina se tulaga siitia mo sina taimi puupuu, o le lamatiaga faatatau i le pule ile ola. I taimi e faaletonu ai le tamāoaiga, e masanı ai ona faateteleina le aofai o tagata pule ile ola, ma faalogoina e komiuniti e vaivai le tamāoaiga, le siitia o le aofai o tagata pule ile ola nai lō le faitau aofai atoa o tagata.

O le fausia ma le faatumauina o le puipuiga tau le tamāoaiga ose vaega tāua o le taofia o le pule ile ola. E mafai ona ausia lea tulaga e ala ile faamautū e mafai ona maua le avanoa o tagata mo galuega mautū ma a’oa’oga, ma ia saunia i tagata e lagona mafatiaga tau tupe , le lagolago tau tamāoaiga e manaomia ina ia mafai ona taofia ai ia mafatiaga mai le oo atu i ni mafaufauga ma ni uiga tau pule ile ola.

#### Aotelega o gaioiga ua fautuaina:

* Faaleleia avanoa tutusa agai i galuega saogalemū ma mautū, aemaise i nofoaga faigaluega e saogalemū ai le mafaufau, ma ia faatumauina le saogalemū o tulaga tau le puipuiga ma le siomaga(aofia ai ma le fai ma silasila i peimeni o rates).
* Faamautu avanoa tutusa agai i ao’a’oga maualuluga.
* Atia’e le malamalama i tupe.
* Faamalosia sootaga ile va o faufautua tau tupe, lagolago tau le soifua maloloina o le mafaufau ma le lagolago ia taofia le pule ile ola.
* Saunia avanoa talafeagai e aofia ai fale saogalemū, mautū ma taugofie ona e gafatia.
* Faamautū o tagata ua litaea, tuua galuega, pe talosaga e fia vave maua le supaaniueta, o loo ofoina iai lagolago tau tupe, ma lagolago tau le soifua maloloina ole mafaufau ma le tino.

### Faamoemoega Autū: Faaaofia i sootaga ma le siomaga

E malolosi tagata pe a o latou lagona o loo aofia ai ma latou i o latou komiuniti, fesoota’i ma isi, ma iai se lagona o ia o le itutino o le faatasiga. O le tulaga lea e faufau ai le soifua manuia ma faaitiitia ai le tutupu ane o mafaufauga ma amioga fia pule ile ola. O se vaega tāua o le taofia o le pule ile ola, o le fausia lea o komiuniti e faaaofia ma faamaopoopo ai tagata uma. E mafai ona faatino lea tulaga e ala i le saunia o avanoa mo tagata e auai ai i sootaga ma le siomaga ma le faalēaganuu, tétée atu ai i lagona nofotoatasi ma faaitiitia ai le aofia i faiga faailogalanu, faailoga tagata ma le faalumaina.

Aotelega o gaioiga ua fautuaina:

* Galulue ma komiuniti e faateleina avanoa e fausia ai sootaga tau le aganuu ma se lagona ole avea ma itutino o sea faatasiga.
* Soalaupule lagona nofotoatasi ma le faaaofia i sootaga ma le siomaga o iai, aemaise lava mo kulupu o loo maualuga ai le numera o tagala pule ile ola.
* Faatulaga faatasi polokalame faaleaganuu e talafeagai mo komiuniti e maua i lagona faalumaina pe oo foi iai ni faiga faailoga tagata ma lagona i lona loto le mā.

### Faamoemoega Autū: Faafoeina o suiga ole olaga

E tele piliota o le olaga e aofia ai ni suiga tetele - mo se fa’ata’ita’iga o le tuputupua’e o le tamaititi, faasolo ina matua, leai se galuega, amata se aiga, feagai ma lu’itau faale ulugalii, faafitauli faale tulafono, pe faasolo foi ina matua. O suiga tetele e faalogoina i ia taimi e mafai ona aafia ai i mafatiaga matuiā. O puipuiga faasaga i mafatiaga tau pule ile ola ma le pule ile ola e mafai ona fausia mai e ala i le faamautū o loo faa’aupegaina tagata ile tomai ma le malamalama e faafoe ai le soifua i taimi faapea, ma ia faamautū o avanoa atu iai lagolago talafeagai e fesoasoani ai i ā i latou i suiga faigata ia pe a manaomia.

#### Aotelega o gaioiga ua fautuaina.

* Faalelei tomai tau le soifuaga ma polokalame lagolago mo le soifua maloloina o le mafaufau mo tamaiti ma tagata talavou.
* Faalelei le tulaga o auaunaga e tausia ai tagata matutua ma lagolago mo tagata ua faasolo atu i nofoaga ua tuuina iai fesoasoani e aumau ai.
* Faatupulaia avanoa i polokalame mo i latou faatoā avea ma mātua mo le taimi muamua.
* Saunia fesoasoani tautupe mo tulaga faafaufautua mo tagata o loo aafia i mataupu e pei o le tete’a ma le toalua ma tatala le faaipoipoga.
* Saunia faamatalaga, faasinomaga ma lagolago mo tagata o loo aofia i mataupu tau le tulafono ma aiga faapea foi mataupu tau sauaga i totonu o aiga.
* Saunia le lagolago mo le soifua maloloina o le mafaufau, taofia ole pule ile ola ma polokalame lagolago mo tagata i falepuipui poo nofoaga faasala mo talavou.
* Saunia avanoa mo tagata uma mo lagolago faafaufautua ma lagolago e patino mo tagata o loo mafatia mai le motusia o mafutaga ona o le oti.
* Faatino le tali a le Malo ile Royal Commission faatatau i le pule ile ola o tagata sa tautua i auaunaga tau le puipuiga (Defence and Veteran suicide).
* Faateleina le lagolago mo tagata LGBTIQ+, tagata talavou ma o latou aiga, tagata e tausia i latou, tauaiga, ina ia faatino ai pea mafutaga e lagolago ai i latou ma ia lelei le soifua maloloina o le mafaufau.

# Lagolago

A oo tagata i lagona o mafatiaga tau pule ile ola, e tāua tele le lava o le lagolago e avanoa atu mo i latou, ma o latou aiga, tagata e tausia latou ma tauaiga. O lenei lagolago e tatau ona amanaia ai mafatiaga tau pule ile ola o se tali atu a le tagata soifua i ni puapuaga matuiā tele. E tatau ona atagia ai le alofa ma ia iai sona aogā ma ia taula’i ina ia lē gata ina ia soalaupule le mafuaaga o puapuagā, ae ia toe faafoi ile soifua manuia.

O le lagolago e iai lona sootaga e lē gata i na’o tali aloaia mai le soifua maloloina ma auaunaga tau le soifua maloloina o le mafaufau, ae faapea foi i tulaga tau le komiuniti ma isi auaunaga.

O le Fuafuaga alualu mamao o loo faataoto atu ai ni vaega tāua se lima faatatau i se faiga e maua ai le lagolago e telē sona aogā: se aganuu o le alofa; mafai ona maua iai avanoa; faatonutonu lelei; se faiga e aofia ai tagata uma; ma le faateleina pea o sootaga.E manaomia ia tulaga ina ia aofia i auaunaga mo tagata taitoatasi ae faapea foi i le lautele o loo faaaoga ai lea faiga tau lagolago.

### Faamoemoega Autu: Aganuu o le alofa

#### O uiga ma amioga faatigā faasaga i tagata o loo feagai ma mafatiaga tau pule ile ola, e mafai ona faatapulaa ai feiloaiga ma lagolago. O le siitia agai atu i se aganuu o le alofa, e lē gata i le au faasalalau, tauala i auaunaga o loo kiliva atu ma le komiuniti o le a fesoasoani i tagata e feagai ma mafatiaga tau pule ile ola ina ia fesoota’i ma lagolago. E tāua tele foi i le taofia ole pule ile ola, le aua nei fesāga’i o i latou e iai mafaufauga tau pule ile ola ma amioga le lelei ae ia fesāgai ma le malamalama ma le faaaloalo. E tatau foi ona atagia lea ile au faasalalau, lea e manaomia ona faatino ai se gaioiga ina ia faaitiitia ituaiga uiga lē lelei agai i tagata e aafia i gasegase o le mafaufau ma le pule ile ola ae ia taumulimuli i faiga aupito sili ma taiala faataitai ua faataatia atu pe a faia ni lipoti e faatatau i uiga fia pule ile ola.

#### Aotelega o gaioiga ua fautuaina:

* Faaititia tulaga faalumaina pule i le ola i le komiuniti ma lagolago auaunaga (support services)
* Faaitiitia le silafia e le komiuniti o faamatalaga e ono faalauiloa pe faamalosia ai le pule ile ola i auaunaga tau faasalalau ma upega tafailagi.
* Saunia tagata autū- o łona uiga, o i latou o iai i auaunaga ia ma le komiuniti lautele, e iai tomai e iloa ai ma lagolago i tagata o feagai ma mafatiaga tau pule i le ola.
* Faufau aganuu o le alofa i totonu o auaunaga fesoasoani.

### Fuafuaga Autū: Maua iai le avanoa

Faamautū o loo maua e tagata e feagai ma faalogona ma amioga tau pule ile ola, le lagolago ise taimi vave e manaomia ai ma mafai ona faaaogāina. O lona uiga o auaunaga e mafai ona faigofie ona maua ma avanoa tusa lava poo fea e nofo ai le tagata, ō latou manaoga, poo le tulaga o aafiaga tumau o aafia ai nisi. O auaunaga foi e tatau ona mafai ona gafatia ma kilivaina i se auala e talafeagai ma taliagofie ma ia amanaia foi tu ma aga a tagata, o talitonuga, faasinomaga, agavaa ma manaoga tau le tausiga.

#### Aotelega o gaioiga ua fautuaina:

* Faamautū o loo avanoa ma gafatia lagolago e ala ile aveesea o pa puipui agai i avanoa.
* Faalautele le agavaa o auaunaga ia ō gatasi ma manaoga o le aofai o tagata.
* Ia lelei ona faaaogā faiga faatekonolosi ina ia faaleleia ai avanoa, aemaise lava mo tagata i nofoaga maotua, soo se itulagi ma nofoaga taumamao .
* Saunia vave ni tali fai faatasi i valaau mo fesoasoani faavavave (lona uiga, leoleo/taavale a le falemai e agai ai i faalavelave faafuasei faatasi ma se tagata faigaluega mai le vaega o feagai ma taofiga o le pule ile ola).
* Faalautele faiga aupito lelei ma saogalemū mo nofoaga saogalemū e ese mai i matagaluega o faalavelave faafuase’i (emergency department).
* Saunia lagolago o le taofia le pule ile ola mo le faitau aofai o tagata o loo aafia i le pule ile ola.

### Faamoemoega Autū: Faatonutonuga o faiga

Afai ae fesoota’i uma tagata i auaunaga, e tāua tele ituaiga auaunaga eseese o loo manaomia ona galulue faatasi ise tulaga malosi ina ia sologa lelei le faatumauina o le toe faafoi o le malosi ile tulaga na iai. E aupito sili ona tāua lea mo tagata sa taumafai e pule ile ola i se taimi e lei mamao atu aemaise mo tagata o loo feagai ma lagona ma uiga fia pule ile ola.

#### Aotelega o gaioiga ua fautuaina:

* Ia faia ni alafua tau le tausiga ina ia maua iuga lelei ma lagolago e faaauau pea ma faailoa i faamaoniga faaalia.
* Faalautele auaunaga e tausia ai tagata ma ia avanoa i soo se tagata na taumafai talu ai nei e faao’o ni manu’a ia te ia, taumafai e pule ile ola pe feagai foi ma mafatiaga tau pule ile ola, ma tuufaatasi ane ai ma tagata faigaluega e galulue i auaunaga ia e taofia ai le pule ile ola.
* Faaleleia le avanoa e maua ai le tausiga ma le lagolago mo tamaiti ma tagata talavou, aemaise mo o latou aiga, tagata e tausia latou ma tauaiga.
* Saunia matāfaioi tau tausiga e lelei lona faatonutonuina tiute e lagolago ai tagata e faaauau pea ona aafia i mafaufauga fia pule ile ola ma tagata e iai mafaufauga fia pule ile ola ae iai manaoga eseese.
* Faafaigofie ona faasoa saogalemū faamatalaga i le auaunaga atoa tau le soifua maloloina - mo se fa’atai’ta’iga, e ala ile aveesea o pa puipui tau tekonolosi.

### Faamoemoega Autū: Faiga lautele

O le lagolago e maua e tagata e tatau ona taula’i i le malamalama i tulaga patino ia i latou aemaise ole soālaupuleina o mafuaaga o lo latou mafatiaga, tusa pe iai se sootaga i le malosi faaletino, soifua maloloina o le mafaufau, faaaogāina o ni fualaau, tulaga tau tupe, tulafono ma isi mafuaaga faale tagata. O nei lagolago uma e tatau ona avanoa i tua atu o taimi o faalavelave ina ia mafai ona toe faafoi ai ma faatumau lo latou soifua manuia.

#### Aotelega o gaioiga ua fautuaina:

* Faamautū auaunaga tau faalavelave, e aofia ai matagaluega o faalavelave faafuase’i, saunia lagolago e malosi ma faaauau pea.
* Siitia ese mai ile su’esu’ega i le maualuga o le lamatiaga o le pule ile ola i tagata, ae agai i le su’esu’ega i manaoga o tagata.
* Ia faavae faiga faapaaga i le va o auaunaga tau le soifua maloloina ma auaunaga e faatatau i le soifua maloloina ina ia galulue faatasi ia faamalieina manaoga eseese o tagata.
* Faavae lagolago e faamautu i le komiuniti mo tagata e feagai pea ma mafaufauga tau pule ile ola ma o latou aiga, tagata e tausia i latou ma tauaiga.

### Faamoemoega Autū: Faiga Lautele

O lagolago e tuuina atu i tagata e feagai ma amioga ma mafaufauga fia pule ile ola e tatou ona faamautu o loo faamalosia ai i latou ina ia iai se lagona ia fesootai i isi tagata ma le komiuniti. O le faaleleia o sootaga ma le siomaga e mafai ai ona fausia ma faatumauina le soifua manuia, lea e iai puipuiga aogā e tetee atu i le pule ile ola e ala ile faamama ai o aafiaga o mea e lamatia ai.

#### Aotelega o gaioiga ua fautuaina:

* Faaitiitia pa puipui faatatau ile faaaofia o aiga, tagata e tausia i latou ma tauaiga i fuafuaga mo le tausiga.
* Saunia le lagolago mo aiga, tagata e tausia i latou, tauaiga e ala i matafaioi tau tagata galue ile tausiga aemaise tausiga faafesagai ma polokalame tau lagolago e faia i upega tafailagi.
* Faataitai faiga tau sootaga ma le siomaga e fesootai ai tagata ma maua lagolago le aloaia ina ia faaleleia ai sootaga tau le siomaga ma le komiuniti.

# Critical enablers (elemeni manaomia e faatino ai faiga o le taofia o le pule ile ola)

O critical enablers o elemeni ia tau ofisa ma le faatulagana o loo manaomia ina ia faatino ai ma faamautu le faiga o le taofia o le pule ile ola e pei ona faatulaga ile Prevention and Support domains. O critical enablers ua faia fuafua ia avea o ni meafai faaumiumi e fesoasoani i le faaleleia atili o le system.

### Critical enabler: Faaleleia pulega

O le Fuafuaga o loo faasinotonu ile faamatalaga, o le taofia o le pule ile ola e aofia ai e le nao le soifua maloloina o le mafaufau poo le soifua maloloina, ae aofia ai foi ma mataupu e pei o sauaga i tagata ma aiga, sauaina o tamaiti, faailoga lanu, faailoga tagata, galuega aemaise aoaoga ma tulaga tau tupe. Mo lea mafuaaga, e tatau ai ona aofia matagaluega eseese ole malo ma tulaga uma o le malo e aofia ai ma le Faigamalo a Ausetalia, setete ma teritori, ma faigamalo faalotoifale i le taofia o le pule ile ola. A faata’ita’i, o lona uiga o loo iai le manaoga ina ia faaleleia ma manino tiute ma matafaioi o tulaga uma o le malo, faaleleia faiga faapaaga ma faasoa faiga faaiuga ma komiuniti, ma se faiga faamalosia faatatau i gaioiga e faamautu i nofoaga ma taitaia e komiuniti ina ia agai sa’o taumafaiga i manaoga faalotoifale.

#### Aotelega o gaioiga ua fautuaina:

* Faavae se faiga e taofia ai le pule ile ola i faiga faavae uma e mafai ona toe iloilo ai faiga faavae fou mo ni aafiaga e ono iai faatatau ile pule ile ola ma ia faufau ai le agavaa o tagata e faia faiga faavae.
* Faaleleia maliega ile va o vaega ma faatulagana o le malo ina ia faamalosia ai ma manino tulaga o tiute ma matafaioi ma ia faalauiloa atili faiga faapaaga ma taitai o tagata Apoliki ma Torres Strait.
* Ia faaleleia pulega ma faiga e sailia ai tupe ina ia faataga ai fuafuaga faaitulagi alualu mamao ma le faamamaluina o mea e fai faatatau ile taofia o le pule ile ola.

### Critical enabler: Embedded lived experience

O tagata na oo i tulaga o le fia pule ile ola, e aupito tele lo latou silafia i le mea e tatau ona aoga mo i latou, ma mea e le aoga, ma mea o loo misi i le taofia o le pule ile ola. Mo taumafaiga faatatau ile taofia o le pule ile ola ina ia moni sona aoga, e taua tele tagata e iai tomai tau pule i le ola mo galuega autu ile faatulagana, kilivaina, puleaina ma le mataituina o meafai faatatau i le taofia o le pule ile ola.

#### Aotelega o gaioiga ua fautuaina

* Faufau agavaa o faigamalo ina ia uiga lo latou sootaga ma tagata sa oo i tulaga fia pule ile ola, i auala e saogalemu, ma faaiuga e uiga ma faamalosiau.
* Ia faatulaga ni faiga e talafeagai ma aofia ai tagata uma ma e mafai ona aofia ai se vaega tele o tagata sa oo i tulaga fia pule ile ola.
* Tuufaatasi i faiga faaiuga matãfaioi i mea na oo iai ma o loo iai le soifua o i latou na aafia ma mataitu aafiaga o ia mea.

### Critical enabler: Faamaoniga ua faaliliuina ma o loo avanoa

O se faiga aoga faatatau ile taofia o le pule ile ola o loo faavae mai i faamaoniga malolosi ma suesuega sa faia. E manaomia ai se faiga faatonutonu lelei faatatau ile aoina o faamatalaga ma suesuega, faaliliuina o faamaoniga ma lona faatulagana ia o gatasi ma tagata sa oo ma feagai ma lagona fia pule ile ola, aemaise o le lagolago malosi i suesuega tulaga maualuga na faia e faamautu ai o loo o tatou iloa mea e aoga.

#### Aotelega o gaioiga ua fautuaina:

* Faaleleia le faatonutonuina ma le faasoaina o faamatalaga e iai sootaga i le pule ile ola.
* Aoina faamatalaga ina ia soalaupule ai le eseesega o mea o loo silafia ma le silafia foi, aemaise lava i mea o loo iloa e iai o latou sao ile pule ile ola ma faaleleia ai le vaai atu agai i kulupu o loo tele aafiaga ile pule ile ola.
* Faalelei suesuega faatatau ile taofia o le pule ile ola.
* Faamalosia suesuega o galuega faatupe e le malo
* Faalautele ma faatino se faavaa mo le atunuu atoa faatatau ile taofia o le pule ile ola. National Suicide Prevention Outcomes Framework.
* Faufau agavaa o ofisa o le malo, fesootaiga faatatau i le soifua maloloina ma sootaga ma falemai faalotoifale ina ia faaliliu mea ua maua i suesuega e fai ai faataitaiga.

### Critical enabler: Aufaigaluega agavaa ma galulue faatasi

O tomai faavae e aupito manaomia ona iai mo le faamalosia o le puipuiga mai le pule ile ola, e agavaa ma lava le lagolago ale aufaigaluega i puipuiga mai le pule ile ola. O le Fuafuagae amanaia ai le aufaigaluega o le taofia ole pule ile ola, o soo se tasi lava e aofia ile saunia ane o ni tali alofa ma aoga i tagata o loo feagai ma mafatiaga tau pule ile ola aemaise o i tatou ua aafia i ni tulaga le fetaui ma oo ai ina feagai ma mafatiaga tau pule ile ola O vaega uma o le aufaigaluega e tatau ona faamalosia ia malamalama i a latou matafaioi i le taofia o le pule ile ola, iai le agavaa e faatino ai le tatou galuega ma ia.

#### Aotelega o gaioiga ua fautuaina:

* Faalautele se fuafuaga faatatau ile taofia o le pule ile ola ile atunuu atoa e taitaia ai se faiga tuufaatasi faatatau i le fuafuaina ma le faalauteleina.
* Ia lelei ona faaaupegaina fomai faale aiga (GP) ina ia saunia ma faatulaga tausiga mo tagata o loo feagai ma amioga ma mafatiaga tau pule ile ola.
* Ia faia se faiga faaauau pea ile atunuu atoa ina ia tosina, toleni ma faatumau ai le aufaigaluega o loo galulue i le taofia ole pule ile ola.
* Faalautele taiala faavae faatatau i matafaioi autu e manaomia i vaega eseese o le aufaigaluega galulue ile taofia o le pule ile ola.

# O le a le isi mea e manaomia ona tupu?

O le Fuafuaga alualu mamao ua faatulaga e faatino i totonu o se piliota e 10 tausaga, faatasi ai ma ni vaega se lua e tai 5 tausaga i le vaega faatino e mafai ona mataituina ma fai mai lipoti . O vaega faatino e lua e faataga ai le iloiloina ma le toe faatulagaina ia o gatasi le faagasologa ma faamaoniga fou.

A screenshot of a phone

AI-generated content may be incorrect.  
**Ata 3:** O le faatinoina ma le faagasologa o le lipoti o le National Suicide Prevention Strategy (faaliliuina)

I lona ogatotonugalemu, o loo talosaga ai le Fuafuaga i faigamalo, ofisa, auaunaga ma tagata uma o le komiuniti ina ia amanaia a latou galuega i le taofia o le pule ile ola ma ia galulue faatasi ia ausia suiga. E leai se galuega e sili atu lona taua.

# Faapogai o lagolago

Afai o feagai oe poo seisi e te iloa ma mafatiaga tau pule ile ola faamolemole talosaga mo se fesoasoani. O le lagolago e avanoa i taimi uma. Ua taua i lalo faitalia mo lagolago i luga o upega tafailagi ma faamatalaga tau telefoni, faapea ma lagolago i Ausetalia.

O se ata pue o se telefoni 

 e otomeki ona faailoa ane lona faamatalaina